**Národná rada Slovenskej republiky**

**VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Návrh**

**zákon**

**z ......... 2018,**

**ktorým sa  mení a dopĺňa zákon č. 245/2008 Z. z.**

**o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

 Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonovv znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z., zákona č. 464/2013 Z. z., zákona č. 307/2014 Z. z., nálezu Ústavného súdu Slovenskej republiky č. 330/2014 Z. z., zákona č. 377/2014 Z. z., zákona č. 61/2015, zákona č. 188/2015 Z. z., zákona č. 440/2015 Z. z., zákona č. 125/2016 a zákona č. 216/2016 Z. z. sa mení a dopĺňa takto:

1. V § 28 odsek 1 znie:

 „(1) Materská škola podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, zabezpečuje poskytovanie logopedickej starostlivosti pre deti s narušenou komunikačnou schopnosťou, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.“.

2. V § 28 odsek 14 znie:

 „(14) V materskej škole môže pôsobiť aj asistent učiteľa a školský logopéd.“.

3. V § 28 sa za odsek 14 vkladá nový odsek 15, ktorý znie:

 „(15) Logopedickú starostlivosť pre deti s narušenou komunikačnou schopnosťou môže poskytovať v materskej škole logopéd, školský logopéd alebo klinický logopéd.“.

 Doterajšie odseky 15 až 18 sa označujú ako odseky 16 až 19.

4. V § 29 odsek 1 znie:

 „(1) Základná škola v súlade s princípmi a cieľmi výchovy a vzdelávania tohto zákona podporuje rozvoj osobnosti žiaka vychádzajúc zo zásad humanizmu, rovnakého zaobchádzania, tolerancie, demokracie a vlastenectva, a to po stránke rozumovej, mravnej, etickej, estetickej, pracovnej a telesnej. Zabezpečuje poskytovanie logopedickej starostlivosti o žiaka s narušenou komunikačnou schopnosťou. Poskytuje žiakovi poznatky, zručnosti a schopnosti v oblasti jazykovej, prírodovednej, spoločenskovednej, umeleckej, športovej, zdravotnej, dopravnej a ďalšie poznatky a zručnosti potrebné na jeho orientáciu v živote a v spoločnosti a na jeho ďalšiu výchovu a vzdelávanie.“.

5. V § 30 odsek 6 znie:

 „(6) V základnej škole môže pôsobiť aj asistent učiteľa, logopéd a školský logopéd.“.

**Čl. II**

Zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z., zákona č. 325/2012 Z. z., zákona č. 312/2013 Z. z., zákona č. 14/2015 Z. z., zákona č. 188/2015 Z. z., zákona č. 125/2016 Z. z. a zákona č. 57/2017 Z. z. sa mení a dopĺňa takto:

V § 19 písm. b) znie:

 „b) logopéd, školský logopéd,“.

§ 21 vrátane nadpisu znie:

„**§ 21**

**Logopéd a školský logopéd**

(1)Logopéd vykonáva odborné činnosti v rámci logopedickej  intervencie s dôrazom na proces logopedickej diagnostiky, poradenstva, prevencie, terapie a edukácie deťom a žiakom s narušenou komunikačnou schopnosťou. Pomocou metódy logopedickej diagnostiky určuje charakteristiku narušenej komunikačnej schopnosti dieťaťa alebo žiaka s určením postupu pri jej náprave a odstraňovaní. Výsledkom logopedickej diagnostiky sú komplexné informácie potrebné na realizáciu logopedickej terapie a prevencie. Svoju činnosť vykonáva v poradenskom zariadení.

(2) Pri logopedickej terapii logopéd aplikuje metódy stimulácie, korekcie a reedukácie zamerané na zlepšenie narušených komunikačných zručností dieťaťa.

(3) Logopedická prevencia je zameraná na vyhľadávanie detí s identifikovaným rizikovým vývinom vo vzťahu k vývinu reči, s potenciálnym rizikom narušenej komunikačnej schopnosti, vrátane predikovaných vývinových porúch učenia a na poskytovanie ranej intervencie deťom s identifikovaným rizikom vývinu komunikačných schopností

(4) Logopéd, ako zamestnanec centra výchovného poradenstva a prevencie, realizuje odbornú činnosť v školách alebo v školských zariadeniach poskytovaním logopedického poradenstva, edukácie a konzultácií zákonným zástupcom detí, žiakov a pedagogickým zamestnancom škôl, školských zariadení.

(5) Školský logopéd vykonáva odborné činnosti v rámci orientačnej logopedickej diagnostiky, poradenstva a intervencie deťom a žiakom s narušenou komunikačnou schopnosťou v materských školách a v základných školách. Poskytuje poradenstvo zákonným zástupcom detí, žiakov a  pedagogickým a odborným zamestnancom školy a školského zariadenia. Pripravuje podklady pre odborných zamestnancov poradenských zariadení.“.

**Čl. III**

 Tento zákon nadobúda účinnosť 1. apríla 2018.

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |